U-I-145/25
Natisni
Opravilna št.:
U-I-145/25
Datum odločitve:
23. 10. 2025
ECLI:
ECLI:SI:USRS:2025:U.I.145.25
Akt:
Zakon o izvršbi in zavarovanju (Uradni list RS, št. 3/07 – uradno prečiščeno besedilo, 93/07, 28/09, 51/10, 26/11, 53/14, 54/15, 11/18 in 36/21) (ZIZ), 29.b, 238.a do 238.g čl. ter 273.a in 273.b čl.

Zakon o sodnih taksah (Uradni list RS, št. 37/08, 97/10, 63/13, 30/16 in 204/21) (ZST-1), 8. čl.
Izrek:
Pobuda za začetek postopka za oceno ustavnosti 238.a do 238.g člena ter 273.a in 273.b člena Zakona o izvršbi in zavarovanju (Uradni list RS, št. 3/07 – uradno prečiščeno besedilo, 93/07, 28/09, 51/10, 26/11, 53/14, 54/15, 11/18 in 36/21) in 8. člena Zakona o sodnih taksah (Uradni list RS, št. 37/08, 97/10, 63/13, 30/16 in 204/21) v zvezi z 29.b členom Zakona o izvršbi in zavarovanju se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
A. B., C., in drugi
Datum vloge:
3. 10. 2025
Vrsta odločitve:
sklep
Vrsta rešitve:
zavrženje
Dokument:
US34259
Dokument v PDF obliki:
U-I-145-25.pdf
119 KB
Prenesite datoteko
U-I-145/25-6
23. 10. 2025
SKLEP
Ustavno sodišče je v postopku za preizkus pobude A. B. in C. Č., oba D
,
na seji 23. oktobra 2025
sklenilo:
Pobuda za začetek postopka za oceno ustavnosti 238.a do 238.g člena ter 273.a in 273.b člena Zakona o izvršbi in zavarovanju (Uradni list RS, št. 3/07 – uradno prečiščeno besedilo, 93/07, 28/09, 51/10, 26/11, 53/14, 54/15, 11/18 in 36/21) in 8. člena Zakona o sodnih taksah (Uradni list RS, št. 37/08, 97/10, 63/13, 30/16 in 204/21) v zvezi z 29.b členom Zakona o izvršbi in zavarovanju
se zavrže.
OBRAZLOŽITEV
1. Pobudnika izpodbijata Zakon o izvršbi in zavarovanju (v nadaljevanju ZIZ) v delu, ki se nanaša na družinska razmerja, in Zakon o sodnih taksah (v nadaljevanju ZST-1) v delu, ki v primeru vloženega ugovora pogojuje dostop do sodišča s plačilom sodne takse. Zatrjujeta, da je izpodbijani del ZIZ v neskladju z 2., 8., 14., 22., 36., 54., 56. in 57. členom Ustave, s 6. in 8. členom Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – v nadaljevanju EKČP), s 3., 12. in 28. členom Konvencije o otrokovih pravicah (Uradni list SFRJ, št. 15/90, Akt o notifikaciji nasledstva glede konvencij Organizacije združenih narodov in konvencij, sprejetih v Mednarodni agenciji za atomsko energijo, Uradni list RS, št. 35/92, MP, št. 9/92 – KOP) in s 7., 14. in 21. členom Listine Evropske unije o temeljnih pravicah (UL C 202, 7. 6. 2016 – v nadaljevanju Listina). Ustavno neskladje izpodbijanega dela ZST-1 (v zvezi z ZIZ) pobudnika utemeljujeta z navedbami, da pogojevanje dostopa do sodišča (v primeru vloženega ugovora) s plačilom sodne takse ni v skladu s 23., 25. in 135. členom Ustave, s 6. členom EKČP in s 47. členom Listine. Pobudnika Ustavnemu sodišču predlagata, naj izpodbijane zakonske določbe razveljavi. Hkrati predlagata, naj Ustavno sodišče nemudoma izda sklep o začasnem zadržanju izpodbijanih delov ZIZ in ZST-1, da s tem prepreči hujše posledice, ki jih povzroča uporaba spornih zakonskih določb
v konkretnih sodnih postopkih.
Predlagata še, naj Ustavno sodišče po uradni dolžnosti pridobi spis Okrožnega sodišča v Novi Gorici, da bo lahko na ta način opravilo vsebinsko popolno ustavno presojo.
2. Pobudo za začetek postopka za oceno ustavnosti lahko da, kdor izkaže svoj pravni interes ob vložitvi pobude (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo, 109/12, 23/20, 92/21 in 22/25 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Ustavno sodišče je glede na opisno opredelitev izpodbijanih delov ZIZ in ZST-1 v pobudi štelo, da pobudnika izpodbijata
238.a do 238.g člen ZIZ (izvršba v zadevah glede varstva in vzgoje otrok ter glede osebnih stikov z otroki) ter 273.a in 273.b člen ZIZ (začasne odredbe za varstvo koristi otrok)
, in nadalje 8. člen ZST-1 (plačilo sodne takse kot procesna predpostavka) v zvezi z 29.b členom ZIZ (plačilo sodne takse). Izpodbijane zakonske določbe ne učinkujejo neposredno. Iz navedb v pobudi izhaja, da sta pobudnika udeleženca v nepravdnem postopku zaradi odvzema otrok in njihove namestitve v zavod, omejitve starševske skrbi in stikov ter določitve preživnine, ki se vodi pred Okrožnim sodiščem v Novi Gorici, ter da sta pobudnika tudi dolžnika v izvršilnem postopku, ki je v teku v zvezi z navedenim nepravdnim postopkom. Očitke o protiustavnosti izpodbijane zakonske ureditve bosta tako lahko pobudnika uveljavljala v vlogah v postopkih pred sodišči ter v pravnih sredstvih zoper sodne odločbe, če bodo te temeljile na izpodbijanih zakonskih določbah. Sodišča so namreč pri odločanju vezana na Ustavo in zakon (125. člen Ustave) in morajo skladno z 22. členom Ustave takšne ugovore pobudnikov bodisi argumentirano zavrniti bodisi, če se z njimi strinjajo, skladno s 156. členom Ustave prekiniti postopek in začeti postopek za oceno ustavnosti zakona pred Ustavnim sodiščem. Glede na navedeno in ob upoštevanju razlogov, navedenih v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82), pobudnika še ne izkazujeta neposrednega pravnega interesa za začetek postopka za oceno ustavnosti izpodbijanih določb ZIZ in ZST-1. Očitke o njihovi protiustavnosti bosta lahko pred Ustavnim sodiščem uveljavljala šele po izčrpanju pravnih sredstev v postopku pred sodišči, če bosta skupaj s pobudo za začetek postopka za oceno njihove ustavnosti hkrati vložila tudi ustavno pritožbo pod pogoji iz 50. do 60. člena ZUstS. Glede na navedeno je Ustavno sodišče njuno pobudo zavrglo.
4. O predlogu za zadržanje izpodbijanih določb ZIZ in ZST-1 Ustavno sodišče zaradi sprejema končne odločitve ni posebej odločalo.
5. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik dr. Rok Čeferin ter sodnice in sodniki dr.
Matej Accetto
, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Neža Kogovšek Šalamon, dr. Špelca Mežnar, dr. Rok Svetlič, Marko Šorli in dr. Katja Šugman Stubbs. Sklep je sprejelo soglasno.
dr. Rok Čeferin
Predsednik